NaiveNeuron/SloPal huggingface dataset:
P. Hrušovský, podpredseda NR SR: (2002-07-10):
(Hlasovanie.) 100 prítomných, 80 za, 12 sa zdržalo, 8 nehlasovalo. Návrh uznesenia sme schválili. Ďakujem pánovi poslancovi Langošovi. Prosím pána poslanca Palka, ktorého poveril gestorský výbor, aby bol spravodajcom pri prerokúvaní návrhu poslanca Národnej rady Slovenskej republiky Jána Langoša na vydanie zákona o podmienke spoľahlivosti pre prácu v tajných službách a o doplnení niektorých zákonov , ktorého predkladateľom za skupinu navrhovateľov je pán poslanec Langoš. Pán poslanec Palko, prosím, aby ste uvádzali hlasovania .
M. Číž, podpredseda NR SR: (2006-12-06):
Otváram rozpravu. Do rozpravy som dostal jednu písomnú prihlášku. Pani Iveta Radičová, máte slovo.
Laššáková, Jana, podpredsedníčka NR SR (2015-01-29):
Na vystúpenie pána poslanca s faktickými poznámkami sa hlásia poslanci Bugár, Blaha, Vaľová, Kaník, Muňko, Jurinová, Gabániová, Martinák, Zajac, Bobík, pán podpredseda Figeľ. Končím možnosť prihlásiť sa s faktickými poznámkami. Nech sa páči, pán poslanec Bugár.
Maďarič, Marek, minister kultúry SR (2012-10-18):
Ďakujem za slovo, pani podpredsedníčka. Ako prvú vec by som chcel uviesť, keďže prejavili vo svojich vystúpeniach páni poslanci Matovič, Krajcer a svojím spôsobom aj Viskupič starostlivosť o voličov strany SMER, starajte sa o svojich voličov, špeciálne SDKÚ to veľmi potrebuje. Špeciálne pánovi Matovičovi by som chcel povedať, že ak mi ukáže alebo povie, že volil stranu SMER, potom ho môže úprimne mrzieť, či sme alebo nie sme dostatočne sociálne demokratickí. A teraz k veci. Pán poslanec Hudacký, ale aj pán poslanec Matovič hovorili o tom, že systém je nastavený nespravodlivo v tom zmysle, že nezohľadňuje, či sa niekoho týka, či môže prostredníctvom terestriálneho signálu sledovať vysielanie Slovenskej televízie a Slovenského rozhlasu. Okrem iného, samozrejme, dnes je možné sledovať vysielanie verejnoprávneho vysielateľa nielen prostredníctvom terestriálneho signálu, aj cez satelit, ale dokonca aj cez iné zariadenia, ako je televízny prijímač. Ale to nie je to podstatné, je to otázka pohľadu na verejnoprávne vysielanie. A ja zastávam názor, že verejnoprávne vysielanie sa týka každého, bez ohľadu dokonca na to, či osobne ho pozerá alebo počúva, pretože verejnoprávne vysielanie je jedným z dôležitých nástrojov demokracie, z dôležitých nástrojov utvárania si názoru v diskusii relevantných názorov. A najlepšia pôda na stretávanie sa relevantných názorov na mnohé problémy je práve priestor verejnoprávnych médií. Samozrejme, pokrytie terestriálnym signálom je dôležité, dnes sa blíži k 96 %, RTVS má uzavretú zmluvu, ktorá bola ešte za predchádzajúcej riaditeľky uzavretá s Towercomom, na základe ktorej by sa v budúcom roku malo toto pokrytie dostať na úroveň 98 až 100 %. Ďalšia vec, zmienená pani poslankyňou Vášáryovou, týka sa zmluvy so štátom. Ak si ktokoľvek preštuduje mechanizmus uzatvárania zmluvy so štátom obsiahnutý v zákone, nemôže sa domnievať, že by štát, resp. ministerstvo kultúry mohlo ovplyvňovať tvorbu v RTVS. K pánovi poslancovi Štefancovi a aj k pánovi Matovičovi. Nie je pravdou, že všetci platia alebo že platí 100 % ľudí. Po prvé, platia domácnosti, čo sa týka ako keby fyzických osôb, po ďalšie, množstvo domácností je oslobodených úplne alebo polovične, ale práve ak by boli verejnoprávne médiá platené výlučne zo štátneho rozpočtu, vtedy platia všetci 100 %, pretože tieto verejné zdroje sú 100-percentným vlastníctvom všetkých. Takže je to úplne naopak, ako tvrdíte. A napokon k pánovi poslancovi Krajcerovi. Strana SMER sa nedopustila žiadneho podvodu, akokoľvek a koľkokrát to budete tvrdiť, pretože, po prvé, nič opätovne nezavádzame, ale to ponechávame. A tento pre vás možno sémantický alebo lingvistický rozdiel je podstatný, ale podstatné je to, že nezavádzame, ale ponechávame. A, po ďalšie, naši voliči veľmi dobre vedia, že váš návrh sme nielen kritizovali, ale sme aj proti nemu hlasovali. Takže určite naše správanie a tento návrh nepovažujú za podvod. Ďakujem. (Potlesk.)
M. Číž, podpredseda NR SR: (2008-01-30):
Slovo má pán poslanec Pavlis.
A. Belousovová, podpredsedníčka NR SR: (2008-05-14):
Pán poslanec Miššík, chcete reagovať na faktickú poznámku? Nech sa páči.
Goga, Pavol, poslanec NR SR (2013-06-21):
Iné návrhy v rozprave neboli podané. Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pani podpredsedníčka, hlasovať.
Ďuriš Nicholsonová, Lucia, podpredsedníčka NR SR (2019-06-27):
Ďakujem. Vyhlasujem všeobecnú rozpravu k tomuto bodu za skončenú. Chcem sa opýtať pani navrhovateľky, či chce vystúpiť v rámci záverečného slova. Je tomu tak. Nech sa páči.
Blanár, Juraj, podpredseda NR SR (2023-05-09):
Toľko rozprava, ktorú vyhlasujem za uzavretú. (Reakcia navrhovateľky.) Pardon, ešte máme ústne. Takže kto má záujem sa ústne prihlásiť do rozpravy? Pán poslanec Viskupič, ten tu čaká. Takže uzatváram možnosť prihlásiť sa ústne. Pán predseda výboru, máte slovo.
Krajčír, Ľuboš, poslanec NR SR (2023-05-03):
Ďakujem pekne za slovo. Pani kolegyňa, rozumiem, že idú voľby, vediete nejakú kampaň, pre mňa, ja už som vám to povedal, veľmi klamlivo zavádzate túto transgender a LGBTI komunitu, nakoľko vy ste boli ministerkou, vy ste boli štátnou tajomníčkou, mohli ste im pripraviť zákony presne ušité na mieru, mali ste to v rukách. Zavádzate tu. Ale ja som prekvapený, ja som sa nestačil diviť, pri bode, ktorý sa volá návrh na vyslovenie súhlasu Národnej rady Slovenskej republiky s Protokolom doplňujúcim Dohovorom o potláčaní protiprávneho zmocnenia sa lietadiel, že vy vnesiete LGBTI komunitu a transgender tému, tak to už prepáčte, to už je absolútne za hranou. To je absolútne za hranou, tu sa, prosím, bavme vecne v tejto miestnosti a nieže pri každom jednom bode tuto to nejako tak, tak vsuniete, aby tú tému ste mali, aby ste si to, ja neviem, na sociálnej sieti potom nejakým spôsobom zverejňovali a klamlivo zavádzali týchto ľudí, že za nich bojujete. Je to naozaj veľmi smutné.
J. Kvorka, poslanec: (2007-09-04):
Ďalšia vec, pán poslanec Janiš. Hovoríte nám a chválite sa tu, ako sme my zdedili od vás plnú kasu peňazí, peňazí, ktoré ste vy sprivatizovali, z privatizácie SPP. To by som skôr sa tým ani nechválil, pretože lepšie by ste boli spravili, keby ste neboli to sprivatizovali a bolo by zostalo na Slovensku o 7 mld. Sk viac, ktoré sú už teraz navždycky fuč. Čo sa týka pôsobenia pani ministerky, jednoznačne je potrebné povedať, pani ministerka musí zostať na tom poste, pretože ona musí teraz dotiahnuť veci, ktoré ste vy zbabrali v minulosti, veci, o ktorých sa bude ešte na tejto schôdzi hovoriť, ktoré sa týkajú aj nižších stupňov a článkov, vecí, ktoré majú dočinenia aj s inými orgánmi, nie s takými, ako sme my, ktorí tuná sedíme. A čo sa týka tej roboty, hovoríte, že odoberáme ľuďom robotu, že zakazujeme ľuďom pracovať a tak ďalej. Nie, my ľuďom robotu neodoberáme, nikomu pracovať nezakazujeme, robíme pravý opak, len naprávame tie chyby a určujeme iné pravidlá, ako ste ich určili vy. Ďakujem. (Potlesk.)
Krajkovič, Mikuláš, poslanec NR SR (2018-03-14):
Takže ideme hlasovať o bodoch, ktoré žiadal pán Fecko hlasovať spoločne. Z týchto bodov však nemôžeme dať hlasovať o bodoch 1, 4 a 34, nakoľko boli schválené body 3, 4 a 10 zo spoločnej správy. Preto dajte hlasovať spoločne o bodoch 3, 5, 8 až 24, 26 až 33.
Bugár, Béla, podpredseda NR SR (2017-02-02):
Nech sa páči, prezentujme sa a hlasujme. (Hlasovanie.) Prítomných 141 poslancov, za 116, proti 24, 1 sa zdržal. Konštatujem, že návrh uznesenia sme schválili. Teraz nasleduje hlasovanie v druhom čítaní o návrhu skupiny poslancov na vydanie ústavného zákona, ktorým sa dopĺňa ústava (tlač 303). Prosím teraz pána spravodajcu Jozefa Ježíka z ústavnoprávneho výboru, aby uviedol jednotlivé hlasovania. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 303.)
Laššáková, Jana, podpredsedníčka NR SR (2012-05-16):
Ďakujem za slovo. Chcem ti veľmi pekne poďakovať, pán poslanec, za to, že si si dal tú námahu a spravil si výpočet, ako boli doručované do Národnej rady zákony za predchádzajúcej vlády. Pripájam sa k tomu, aby sa pán poslanec Sulík a celá strana Sloboda a Solidarita ospravedlnili predsedovi Národnej rady, lebo ja som tu v ten deň bola, keď návrh zákona bol doručený do podateľne Národnej rady. Takže môžem potvrdiť to, že ten návrh bol tu, prišiel poobede, ale bola som tu, bola som u pána riaditeľa Knappa a viem, že ten zákon prišiel. Takže všetky tieto reči sú naozaj len hrubé osočovanie. A keby boli chlapi všetci v strane Sloboda a Solidarita, tak už dávno si mali priznať chybu, naliať popol, nasypať popol na hlavu a ospravedlniť sa predsedovi Národnej rady. To by bolo čestné, to by bolo poctivé a nie z takéhoto neovereného, možno, postupu spraviť jednu veľkú bombastickú tlačovku a poukazovať na porušenie postupu predsedu Národnej rady. To sa jednoducho nerobí. Takže aj ja sa pripájam k výzve, aby strana Sloboda a Solidarita po tom, čo pán poslanec tu demonštratívne vypočítal všetky návrhy, aké boli doručené do Národnej rady, či bola dodržaná lehota, aby sa strana Sloboda a Solidarita ospravedlnila. Ďakujem pekne. (Potlesk.)
Horecký, Ján, minister školstva, vedy, výskumu a športu SR (2022-10-20):
Pán minister, dovolím si zopakovať vašu otázku, vážený pán (reakcia predsedajúceho: „pán poslanec“ ), pán poslanec: „Vážený pán minister, aké aktivity vyvinie ministerstvo školstva, aby predišlo radikalizácii mládeže a dosiahlo, zlepšilo povedomie mladých ľudí v oblasti tolerancie či v oblasti práv a postavenia sexuálnych menšín?“ Toto sa, pán poslanec, aby sa predišlo a zlepšilo povedomie mladých ľudí, nedá urobiť takto (rečník lúskol prstami). Nedá sa to urobiť jedným päťbodovým metodickým pokynom. Je to systematická práca, ktorá vyžaduje presne to, čo som vám odpovedal v stanovenom čase. A tie okamžité opatrenia, ktoré ste sa ma mimochodom v tejto otázke nepýtali, preto ďakujem za tú doplňujúcu, sme urobili. My sme aj okamžite kontaktovali VÚDPaP, centrá pomoci, dali sme, ubezpečili sme sa, že hneď na tú školu, kde sa to stalo, išiel intervenčný krízový tím, na dve strany z VÚDPaP-u sme dostali pre školy spôsoby, ako môžu komunikovať, ako môžu rodičia, žiaci, učitelia kontaktovať alebo získavať pripravené materiály a informácie na linkách a už hotové veci, pretože toto sa nestalo v krajine, kde všetci sme si žili v pohode a v blahobyte. Tomu predchádzali udalosti, ktoré ste museli riešiť aj vy, keď bola vojna na Ukrajine alebo covid. Čiže už rozbehnuté mechanizmy sme použili aj v tomto prípade a pridali sme k tomu to, čo bolo aktuálne, aj podporu pre ľudí z komunity LGBTI. Že sme okamžite si neurobili gesto a neodfajkli fajočku, že sme poslali niečo na školy. Tak viete, pán poslanec, okamžité, vzbrklé reakcie niekedy neprinášajú ten cieľ, ktorý aj úprimne sa ním hľadá. Niekedy len prispievajú k rozbúreniu vášní a k nie vždy dobre nasmerovanému aktivizmu. Prvá naša reakcia bola okamžitá a hneď. Vyjadrili sme svoj postoj k tej strašnej tragédii a odporučili sme okamžite, aby deti, nielen deti, ale aby pedagógovia boli vnímaví, rozprávali na deti, s deťmi, aby rodičia si všímali svoje deti viacej, spolužiaci, kamaráti a vyjadrili sme sústrasť a úprimnosť s tými, ktorých sa najviac táto udalosť dotkla. Čiže tie prvé kroky sme podnikli tak, ako teraz ste mi vytkli, že nie. A systémové veci, ktoré môžu riešiť presne v duchu vašej otázky a majú pomôcť tejto spoločnosti ku kultúrnemu a hodnotovému posunu, tak na tom pracujeme.
Glváč, Martin, podpredseda NR SR (2019-09-19):
Ďakujem. Prerušujem rokovanie o tomto bode programu. A v rokovaní pokračujeme v prerušenej rozprave v prvom čítaní o návrhu poslanca Pamulu na vydanie zákona, ktorým sa mení a dopĺňa zákon 91/2010 Z. z. o podpore cestovného ruchu, tlač 1645. Prosím poslanca Petra Pamulu, už je tu. Do rozpravy bol prihlásený poslanec Dostál, ktorému odovzdávam slovo. Nie je prítomný. Tým pádom mu prepadáva. To bol vlastne posledný prihlásený ústne. Tým pádom vyhlasujem všeobecnú rozpravu za skončenú. Pán poslanec, ako navrhovateľ, nech sa páči, máte slovo. (Pokračovanie v rokovaní o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 1645.)
Bugár, Béla, podpredseda NR SR (2016-09-14):
Ďakujem pekne. Prerušujem rokovanie o tomto bode programu a budeme pokračovať prvým čítaním o návrhu poslankýň Silvie Shahzad, Eriky Jurinovej, Soni Gaborčákovej, Anny Verešovej a Veroniky Remišovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 210). Teraz dávam slovo poslankyni Silvii Shahzad, aby návrh zákona ako navrhovateľka uviedla. (Rokovanie o návrhu poslankýň Národnej rady Slovenskej republiky Silvie Shahzad, Eriky Jurinovej, Sone Gaborčákovej, Anny Verešovej a Veroniky Remišovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 210.)
V. Veteška, podpredseda NR SR: (2007-03-23):
Nech sa páči, žiadam zástupcov poslaneckých klubov, aby hneď teraz prišli na stretnutie na zasadnutie poslaneckého grémia. Vyhlasujem 10-minútovú prestávku. (Prerušenie rokovania o 10.57 hodine.) (Pokračovanie rokovania o 11.30 hodine.)
Kuffa, Filip, poslanec NR SR (2023-02-08):
Trochu mám úsmev na tvári, len zareagujem na kolegu Fecka, nie som argopodnikateľ, chovám kravy, ale agropodnikateľ je brat, ale však okej. Vrátim sa k rozprave kolegu Karahutu. Hovoril si, že poznáš subjekty, ktoré majú bez nájomnej zmluvy užívanie štátnej pôdy. Áno, to som videl aj ja. Ale povedal si, že on nemôže zaplatiť dozadu nájom. To mi neni celkom jasné, pretože však zákon hovorí o tom, že tri roky spätne si vieš žiadať. To znamená, že aj SPF-ko to vie takisto žiadať. A dokonca to by som ti ukázal nájomné zmluvy, ktoré boli potom dodatočne uzatvorené, že SPF-ko im aj spätný nájom vyrátalo. Neviem síce, ty si to povedal, že z hľadiska účtovníctva. To je možnože nejaká iná vec, neviem. Čo sa týka zahltenia toho SPF-ka zmluvami. Presne, však o tom sme sa bavili, rozprával som o tom aj s tebou a rozprával som o tom aj s kolegom Feckom. A tá debata bola o tom, že áno, posunie sa do druhého čítania a to prechodné ustanovenie sa tam dá, pretože bez neho by to bolo dokonca, sme hovorili, že asi až protiústavné, keby my sme proste v tomto čase menili, ako nazvem to, retroaktívne, že by sa to vzťahovalo aj na tie uzatvorené zmluvy. To by ani podľa mňa možné nebolo, čiže to by platilo proste od nejakého bodu, čiže tej spisovej zápchy vplyvom prijatia tohto zákona tam by nedošlo určite k nejakému zahlteniu procesnému. Trocha zvláštne je, že však na výbore my sme mali neraz riaditeľa SPF-ka a aj o tých spisových zápchach sme sa bavili. A on nám predsa garantoval už pred rokom, že tá spisová zápcha mala proste zmiznúť. A ja neviem, dneska si tu zase spomenul to číslo 28-tisíc a na výbore sme sa vtedy bavili 30-tisíc, tak to v podstate to je, to je nič, keď o nejakých 2-tisíc spisov mi to len ubudlo, tak to je nič. To SPF-ko potom naozaj neviem, ako čo sa tam deje.
Benčík, Ján, poslanec NR SR (2022-11-08):
Pán predsedajúci, dajte, prosím, hlasovať o tom, že Národná rada Slovenskej republiky sa uzniesla na tom, že schvaľuje uznesenie Národnej rady Slovenskej republiky týkajúce sa neospravedlniteľných útokov armády Ruskej federácie na civilné ciele v Ukrajine tak, ako je uvedené v návrhu predkladateľky.
Hlinka, Jozef, poslanec NR SR (2022-11-08):
Ďakujem za slovo. Vážený pán predseda, dajte, prosím, hlasovať o návrhu uznesenia, tak ako je uvedené v prílohe spoločnej správy.
B. Bugár, podpredseda NR SR: (2003-02-26):
Otváram všeobecnú rozpravu o tomto bode programu. Pýtam sa, či sa hlási niekto ústne do rozpravy. Pani spravodajkyňa. Končím možnosť sa prihlásiť ústne do rozpravy. Nech sa páči, máte slovo.
Poliačik, Martin, poslanec NR SR (2013-10-25):
Martin, obidvaja vieme, o čom sa rozprávame. Môj otec denno-denne od rána do večera sa venuje sceľovacím procesom a má z toho už teda menej vlasov a viacej šedín. Takže ten, ako fakt, neviete si predstaviť, čo to je, prísť do dediny a s každým jedným tým človekom si, sa snažiť čo najlepší dil vyjednať a nakoniec je aj tak zlý ten úradník a celé sa to začína odznovu. Takže ja som veľmi dobre oboznámený so situáciou týchto ľudí a práve preto ten pozmeňovák podávam. A čo sa týka tej druhej časti, Martin, ako to povedať. Zahraniční investori už dnes vlastnia obrovské časti pôdy na Slovensku. Nie je najmenší problém si zamestnať jedného slovenského konateľa vo firme, ktorá má zo zahraničia privezený kapitál a cez neho skupovať pôdu. To znamená, podľa mňa ten argument s tým, že necháme si rozbitý komplet celý systém parciel a vlastníctva je irelevantný. Proste nedá sa, nedá sa zabrániť, to ako keby sa povedalo, že dobre, tak necháme si výmole na cestách, aby nám sem chodilo menej zahraničných áut. Toto proste nejde. Buď sa spraví systém tak, aby ľudia dokázali užívať pôdu, ktorú im komunisti častokrát ukradli predtým a potom môžeme rozmýšľať nad nejakými protekcionistickými opatreniami proti vlastneniu pôdy zahraničnými investormi. Ale bolo by dobré, keby sme boli úprimní vždycky v tých krokoch, ktoré robíme, že aký majú vlastne cieľ. Ďakujem.
Pleštinská, Zita, poslankyňa NR SR (2023-03-16):
Áno. Veľmi pekne ďakujem za prehľad, ktorý ste predniesli v mene pána podpredsedu vlády Holého. Snáď ešte tá ďalšia časť tej otázky, že ako je vlastne pripravený ten systém územnoplánovací a ktorý vlastne sa pripravuje v rámci úradu. Neviem, že či to budete mať, ale ja potom sa obrátim na pána podpredsedu.
Jurinová, Erika, podpredsedníčka NR SR (2013-09-24):
S reakciou na faktické poznámky pán poslanec Kuffa.
Gaborčáková, Soňa, poslankyňa NR SR (2019-11-26):
Ďakujem, kolegyňa, za faktickú. Obe tieto situácie vlastne smerujú k tomu, že tie deti môžu ostať v detských domovoch. Ak tej žene, naozaj budeme od nej vymáhať naďalej pri tých nízkych sumách, lebo oni sa nedohodli dvaja, tie finančné prostriedky, tak tie deti jej odoberú, pretože ona si nezaplatí nájom, teda to nájomné bývanie a keďže nebude mať kde bývať, tak tie deti sa odoberú teda do detského domova. Takže jeden aj druhý prípad, to znamená aj ten náhradný rodič už rieši nejaké dieťa, ktoré nemohlo byť v svojej rodine, vedie k tomu, že naozaj tieto deti sa ocitajú kdesi mimo systému. A ak zavádzame právne normy, mali by sme naozaj pozerať, čo chceme dosiahnuť. Ak chceme dosiahnuť, aby tie deti ostávali v domácom prostredí, tak ak je tá rodina v kríze – a v kríze je aj vtedy, ak ten, ak ten rodič dá nejakú tú nižšiu sumu –, tak jednoducho treba to zahrnúť do legislatívy tak, aby do budúcnosti sme pomáhali deťom ostať v prirodzenom prostredí. Ďakujem.
Mihál, Jozef, poslanec NR SR (2012-06-21):
Pán kolega Hlina, ten váš postoj, to je čistý alibizmus. Zdržať sa pri takom vážnom rozhodnutí, aké nás čaká zajtra o 11.00 hodine, to je čistý alibizmus. Pán kolega Matovič povedal na adresu dnešného dňa, 21. 6., je to najdlhší deň v roku, ja zas pripomeniem paralelu 21. 6., to máme dnes, 21. 8. 1968 okupácia Československa bratskými vojskami. Aj vtedy by ste sa zdržali hlasovania, keby sa vtedy zaujímal postoj v parlamente, keby ste boli poslanec? Ešte jedna poznámka, pán kolega, dojenie a strihanie oviec je možno užitočná činnosť, ale dojenie a strihanie slovenských daňových poplatníkov nato, aby sme posielali peniaze do španielskych bánk, to je zvrhlosť.
Glváč, Martin, podpredseda NR SR (2016-09-09):
Pán poslanec Viskupič.
Lehotský, Tomáš, poslanec NR SR (2023-03-14):
Dajte, prosím, hlasovať o pozmeňujúcom návrhu poslankyne Evy Horváthovej.
Vašečka, Richard, poslanec NR SR (2016-09-14):
Ďakujem za slovo. Citujem z jedného materiálu: „Demografický scenár OSN predpovedá, že v roku 2100 má byť vrátane imigrantov na Slovensku 3,7 mil. obyvateľov.“ Samozrejme, predpoveď počasia sa dá robiť tak reálne na dva, na tri dni a aj prognózy do roku 2100 sú veľmi otázne, ale fakt je taký, že ten pokles, ten trend tu je. A čo sa týka imigrantov, spomínam to preto, lebo pán poslanec Heger o tom hovoril, a ja osobne si myslím, že utečencom treba pomáhať, pretože tú pomoc potrebujú, a v takej, v takom rozsahu, aké máme možnosti, a nemalo by to byť utiekanie sa, že to bude riešenie našej krízy. Stále si myslím, že je normálnejšie a prirodzenejšie podporovať naše slovenské rodiny, ktoré majú deti. Ja veľmi rád budem pomáhať ľuďom, ktorí sú aj z iných krajín, my máme napríklad okrem vlastných štyroch detí ešte adoptované štyri deti v Afrike a pokladám to za normálnu vec, nie čím sa by človek mohol chváliť. Ale na prvom mieste som poslancom Národnej rady Slovenskej republiky, sľuboval som na ústavu, že budem plniť svoje poslanie v prospech jej občanov, nie v prospech Európskej únie, nie v prospech občanov celého sveta, čím, samozrejme, zas nechcem upadnúť do opačného extrému, že za hranicami Slovenska ma nič nezaujíma. Takže podporujme Slovensko, podporujme slovenské rodiny a v rámci svojich možností buďme ľudskí, buďme ústretoví aj voči tým, ktorí to potrebujú, sú prípadne z iných krajín, buďme otvorení prijať ich v miere, ktorá je rozumná, ktorá je znesiteľná, ale dajme tú prioritu na našich ľudí, na našich občanov, na naše rodiny s deťmi. Ďakujem.
Dostál, Ondrej, poslanec NR SR (2020-03-24):
Vážený pán predseda Národnej rady, vážená pani ministerka, vážené panie poslankyne, páni poslanci, predseda Národnej rady rozhodnutím č. 13 z 24. marca 2020 pridelil návrh vlády na skrátené legislatívne konanie o uvedenom vládnom návrhu zákona (tlač 28) na prerokovanie Ústavnoprávnemu výboru Národnej rady s tým, že o výsledku prerokovania uvedeného návrhu bude informovať Národnú radu. Ústavnoprávny výbor na dnešnom zasadnutí prerokoval návrh vlády na skrátené legislatívne konanie na druhej schôdzi a prijal uznesenie č. 3 z 24. marca 2020 a odporúča Národnej rade návrh vlády na skrátené legislatívne konanie o predmetnom vládnom návrhu zákona schváliť. Vážený pán predseda, otvorte, prosím, rozpravu.
Šudík, Tomáš, poslanec NR SR (2021-03-30):
Ďakujem za slovo. Janko, tento bod považujem za jeden z najdôležitejších, ktorý v Národnej rade prerokovávame a budeme prerokovávať. Vecne, odborne a pomocou faktov si pomenoval všetky problémy, ktoré súvisia s klimatickou krízou. Sedí tu cirka, keď pozerám, 20 poslancov. Poslanci, ktorí považujú klimatickú krízu za hoax, tu vôbec nesedia. Fakty sa im asi ťažko počúvajú a rovnako aj globistickým skupinám, ktoré svoj zisk dávajú vyššie ako budúcnosť našej planéty. Ďakujem.
Blaha, Ľuboš, podpredseda NR SR (2024-05-09):
Pán poslanec Igor Janckulík, nech sa páči.
Kollár, Boris, predseda NR SR (2020-04-01):
Prosím, prezentujme sa a hlasujme. (Hlasovanie.) Prítomných 140 poslancov, za 131, proti žiadny, zdržalo sa 8, nehlasoval 1. Konštatujem, že sme tento návrh schválili. Teraz budeme hlasovať v prvom čítaní o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 40. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jurajovi Gyimesimu, aby uviedol hlasovanie. (Hlasovanie o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 , tlač 40.)
B. Bugár, podpredseda NR SR: (2004-03-10):
(Hlasovanie.) Prítomných 130 poslancov, za návrh 126, zdržali sa 4. Konštatujem, že sme schválili vládny návrh zákona o opatrenia proti porušovania práv duševného vlastníctva pri dovoze, vývoze a spätnom vývoze tovaru aj s pozmeňujúcimi návrhmi, ktoré sme prijali . Budeme pokračovať v hlasovaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (tlač 496). Pán poslanec Polka, nech sa páči ako spravodajca. Môžeme pristúpiť k hlasovaniam. L. Polka, poslanec: Vážený pán podpredseda, vážený pán minister, vážené pani poslankyne, páni poslanci, po včerajšej rozprave na základe správy gestorského výboru som vás informoval, že gestorský výbor navrhuje hlasovať spoločne o bodoch 1 až 29 s výnimkou bodov 8, 18, 20 a 26. Pán poslanec Šimko navrhol, aby sme na osobitné hlasovanie vyňali body 1, 2, 7, 17, 19 a 20. Chcel by som sa, pán predsedajúci, spýtať pána poslanca Šimka, či chce o týchto vyňatých bodoch hlasovať spoločne, alebo individuálne.
Grendel, Gábor, podpredseda NR SR (2022-10-18):
Pán poslanec Tomáš Valášek.
R. Kaliňák, poslanec: (2003-10-23):
Národná rada Slovenskej republiky svojím uznesením č. 438 z 10. decembra 2003 pridelila vládny návrh zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov v roku 2003 na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť ako výboru gestorskému. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre financie, rozpočet a menu neprijal platné uznesenie k uvedenému vládneho návrhu zákona, pretože z celkového počtu 13 členov výboru bolo prítomných 9 a za návrh nehlasoval nikto, proti nehlasoval nikto a 9 sa zdržali hlasovania. Ostatné výbory Národnej rady Slovenskej republiky, ktoré rokovali o tomto návrhu, vo svojich uzneseniach súhlasili s predmetným vládnym návrhom zákona a odporučili Národnej rade Slovenskej republiky vládny návrh zákona schváliť s jednou pripomienkou, ktorá je spresňujúca, keď v § 6 na konci sa pripájajú slová „po policajtoch a vojakoch“. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť navrhuje takto túto pripomienku schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov bola schválená uznesením Výboru Národnej rady Slovenskej republiky pre obranu a bezpečnosť č. 142 na svojej 23. schôdze. Prosím, pani predsedajúca, aby ste k tomuto bodu otvorili rozpravu. Z. Martináková, podpredsedníčka NR SR: Ďakujem, pán poslanec. Otváram rozpravu o tomto návrhu zákona v druhom čítaní. Písomne nemám žiadnu prihlášku. Nech sa páči, kto má záujem, prihláste sa ústne do rozpravy. Uzatváram možnosť hlásiť sa ústne do rozpravy. Zároveň prerušujem rokovanie o tomto bode programu. Pristúpime k druhému čítaniu o vládnom návrhu zákona o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 302, spoločnú správu výborov ako tlač 302a. Návrh zákona v snemovni odôvodní minister vnútra Vladimír Palko, ktorý zastupuje pri tomto zákone ministra obrany Juraja Lišku. Pán minister, prosím, aby ste návrh zákona odôvodnili.
Kollár, Boris, predseda NR SR (2022-05-04):
Áno. To sú tie správne súdy?
Dostál, Ondrej, poslanec NR SR (2023-02-01):
Pán poslanec Naď, myslím, že tak to je úplne zrejmé, že všetci, ktorí sú... (Prerušenie vystúpenia predsedajúcim.)
V. Veteška, podpredseda NR SR: (2006-09-06):
Pán spravodajca, želáte si vystúpiť? Nie. Prerušujem rokovanie o tomto bode programu. Pokračujeme v prerušenej rozprave druhého čítania o návrhu poslanca Národnej rady Slovenskej republiky Miroslava Chovanca na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 27). Nevidím tu pána poslanca Chovanca. Musím ale požiadať, dúfam, že v rámci reproduktorového systému počuje, volám pána Miroslava Chovanca, aby zaujal miesto určené pre navrhovateľov, a tiež prosím pána Štefana Zelníka, aby zaujal miesto pre spravodajcov. Pre informáciu uvádzam, že do rozpravy sú ešte prihlásení poslanci: pán Tibor Bastrnák, Viliam Novotný, Ivan Mikloš, Lucia Žitňanská a Alexander Slafkovský. Musím vyhlásiť na päť minút prestávku, pokiaľ sa... (Hlasy v sále.) Už ide? Výborne. Samozrejme, počkáme, pán doktor. Dobre, takže sme tu kompletní. Teraz ako prvý vystúpi pán poslanec Bastrnák. Nech sa páči.
Bugár, Béla, podpredseda NR SR (2016-03-23):
Pán poslanec Lipšic ešte raz.
Ďuriš Nicholsonová, Lucia, podpredsedníčka NR SR (2016-11-24):
Ďakujeme aj my. Pani poslankyňa Macháčková, máte možnosť položiť doplňujúcu otázku. Ak je tomu tak, prosím, prihláste sa ako na faktickú poznámku, máte dve minúty. Poprosím, aby ste dali pani poslankyni slovo.
Laššáková Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 141 poslancov, za návrh hlasovalo 115, proti bolo 15, zdržalo sa 10 poslancov, 1 poslanec nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády, tlač 552. Prosím spravodajkyňu z výboru pre sociálne veci Vieru Šedivcovú, aby uviedla hlasovanie. Nech sa páči, pani spravodajkyňa. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 552.)
Blahová, Natália, poslankyňa NR SR (2011-05-19):
Ďakujem. Je veľmi chvályhodné, že pani poslankyňa Tomanová odrazu nadobudla sociálne cítenie a takto háji sociálne dávky svojich voličov, len škoda, že tento záujem je iba formálny, keďže sociálne vylúčeným spoločenstvám za éry svojho ministrovania ničím nepomohla a problém nadobudol aj vďaka jej nečinnosti nekontrolovateľné rozmery. Takže tento falošný záujem naozaj znesie iba mikrofón v Národnej rade Slovenskej republiky a určite nie exekutíva, o čom sme sa mohli donedávna presvedčiť. Ďakujem pekne. (Potlesk.)
Glváč, Martin, podpredseda NR SR (2016-12-07):
Pekné popoludnie. Vážené panie poslankyne, vážení páni poslanci, pokračujeme v popoludňajšom rokovaní desiateho dňa 11. schôdze Národnej rady Slovenskej republiky druhým čítaním o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 339 a výsledky rokovania výborov sú v tlači 339a. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona odôvodnil. Nech sa páči. [Rokovanie o vládnom návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov , tlač 339.]
Pellegrini, Peter, predseda NR SR (2023-11-16):
Pán poslanec Lackovič s faktickou.
Poliačik, Martin, poslanec NR SR (2014-02-07):
Ďakujem, pani predsedajúca. Ja budem naozaj veľmi stručný, lebo Richard síce spomenul, že kto tu zo strany SMER je, ale ako člen ústavnoprávneho výboru musím upozorniť na to, že kvalita, čo sa týka tejto témy, tak je mimoriadne vysoká, lebo pani Kučerová, ktorá teda rieši, ešte tu pred chvíľkou bola a počula tento návrh, ktorá rieši všetko, čo sa týka exekúcií, si myslím, že je dostatočnou autoritou, aby vedela potlačiť aj v strane SMER na to, aby takýto, podľa mňa racionálny a dobrý návrh, prešiel. A takisto pán Martvoň, ktorý je teda vychádzajúce právnické eso v strane SMER a toto hovorím ako teraz bez akýchkoľvek hlúpych narážok. Ako jeho aktivity sú široké, konzultuje aj s odborníkmi z iných oblastí, tak si myslím, že by sa vedel za takýto návrh postaviť. A myslím, že pani podpredsedníčka parlamentu pani Laššáková, tiež tak súhlasne prikyvovala, že by takéto niečo mohlo prejsť. Ide o v zásade veľmi jednoduchú vec. Ak má byť naším cieľom zefektívnenie komunikácie medzi občanom a štátom, tak si myslím, že aj takéto malé kroky prispievajú k tomu, aby sa ľuďom na Slovensku žilo lepšie. A ak je všeobecná spoločenská zhoda na tom, že v oblasti exekúcií je potrebné niektoré veci urýchliť a ten obrovský počet exekúcií, ktoré na Slovensku máme, na to tlačí o to viac, tak každá jedna exekúcia, ktorá môže byť ukončená, napríklad tým, že je splnený, že je splatený dlh voči daňovému úradu, odoberá exekútorom prácu a tým o to viac sa môžu potom venovať exekúciám ostatným. Takže ja chcem iba poprosiť kolegyne a kolegov o podporu tohto návrhu, nie je v tom žiadne politikum a verím, že aj zo strany vládnych poslancov sa pri tak jednoduchej veci dočkáme podpory. Ďakujem.
P. Hrušovský, predseda NR SR: (2005-12-15):
(Prerušenie rokovania o 13.17 hodine.) Siedmy deň rokovania 52. schôdze Národnej rady Slovenskej republiky 15. decembra 2005 o 15.06 hodine
Mazurek, Milan, poslanec NR SR (2016-10-12):
Pán poslanec Kollár, ja s vami súhlasím, o tom, čo ste hovorili o tých bankách. Na Slovensku sa bankám naozaj nedarí zle. Ja síce nesledujem televíziu veľmi často z osobných dôvodov, no keď si to zapnete a pozriete sa, kto je najväčším poberateľom reklamného priestoru, tak sú to práve banky a poisťovne. A každý z nás vie, že ten reklamný priestor v televízii je asi najdrahší. No a čo ste hovorili o tých, Grécku a Španielsku a zachraňovaní nemeckých a francúzskych bánk miesto pomoci radovým občanom, ktorí najviac trpeli tou krízou, tak to len podčiarkuje to, že vedenie Európskej únie je absolútne odtrhnuté od reality. Ďakujem.
Šimečka, Michal, podpredseda NR SR (2024-02-15):
Ďakujem. Pani poslankyňa Laššáková.
Laššáková, Jana, podpredsedníčka NR SR (2013-09-19):
V poradí štvrtú otázku znova položil pán poslanec Ľuboš Blaha podpredsedovi vlády a ministrovi financií Petrovi Kažimírovi a otázka znie: „Vážený pán minister, v Európskom parlamente pred pár dňami predniesol predseda Európskej komisie Barroso prejav o stave Únie, v ktorom zdôraznil sociálnu dimenziu ako kľúčovú prioritu Európskej únie na najbližšie mesiace. Lídri Európskej únie si očividne uvedomujú, že Európa nečelí iba ekonomickej, ale najmä sociálnej kríze. V Európskej únii rastie chudoba a nezamestnanosť. Je v tejto súvislosti možné očakávať uvoľnenie samovražednej politiky škrtania a úspor, ktorú doposiaľ presadzovala Európska komisia? Je možné očakávať väčšiu podporu rastu a prerozdelenia bohatstva?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Figeľ, Ján, podpredseda NR SR (2013-09-18):
Ďakujem pekne. Nech sa páči, tiež zaujať miesto pre spravodajcov. Otváram rozpravu, do ktorej som dostal písomnú prihlášku. Za kluby páni Ivan Štefanec, Richard Sulík, Igor Matovič a Ján Figeľ. A ďalej Ivan Mikloš, Zsolt Simon, Alojz Hlina, Juraj Miškov, Jozef Kollár. Takže prvým v poradí je Ivan Štefanec, nech sa páči, za SDKÚ – DS.
Galek, Karol, poslanec NR SR (2016-04-22):
Určite. (S úsmevom povedané.) Ďakujem veľmi pekne. Ďakujem aj pánovi Pčolinskému za jeho príspevok. S mnohými jeho vecami sa súhlasiť určite dá, ja by som sa chcel povenovať iba k tomu hazardu. Vyjadroval sa k tomu aj pán Budaj. Určite zavádzať nejaké finančné zálohy by tu bolo riešením, ale povedzme si to tak, aj ten hazard je svojím spôsobom podnikanie. A hľadajme teda cesty, ktoré ho nieže nezruinujú, ale v podstate nechajú medzi tými podnikateľskými aktivitami a budú mať minimálny dopad aj na tú spoločnosť. Ďakujem.
Bugár, Béla, podpredseda NR SR (2018-05-29):
Na vystúpenie pána poslanca s faktickými poznámkami traja. Pán poslanec Mizík.
Paška, Pavol, predseda NR SR (2013-04-30):
Pán poslanec Abrhan.
Dubovcová, Jana, poslankyňa NR SR (2010-09-08):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
A. Belousovová, podpredsedníčka NR SR: (2008-04-08):
Takže ako prvý vystúpi pán poslanec Jarjabek. Nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 6, zdržalo sa 39. Uvedený návrh sme schválili.
Zimenová, Zuzana, poslankyňa NR SR (2020-02-25):
Ďakujem za slovo. Priznám sa, že na tento príspevok sa nedá vecne reagovať. Obdivujem kolegu Ondra Dostála, že to dokázal. Ja by som len prečítala niekoľko správ, ktoré mi prichádzali od voličov, nie vašich, pani poslankyňa Grausová, ktorí sa nestačili čudovať, čo tu všetko odznelo. „Ako sa dá na toto reagovať? Tam už je snáď všetko. Ja som sa totálne stratil a to dávam pozor. Preboha, koľkokrát ešte povie slovo belošský? Bože, toto je absurdne hnusné, krvácajú mi uši. To je, ako keby niekto čítal kľúčové slová v hlavných správach Sputnika. To nemá hlavu ani pätu. Tento človek by nemal mať asi ani volebné právo. Kiež by mohla byť trestne stíhaná za výroky na pôde parlamentu. Čo tam robí ten Bugár?“ Toto, toto, pani poslankyňa, chodilo na vás, ako reakcia na vaše vystúpenie. Vy ste tu vyliala jednu absolútne hnusnú stoku na pôdu parlamentu. Vy ste tu, vy ste tu skutočne mala rasistický prejav, ktorý nepatrí nieže na pôdu parlamentu, ale do dnešných čias už nepatrí, do tejto krajiny. Sa hanbím za vás.
Hrušovský, Pavol, podpredseda NR SR (2010-12-01):
Pán poslanec Matovič.
Mazurek, Milan, poslanec NR SR (2017-12-06):
Ďakujem za slovo. Budem vecne reagovať na kolegov s faktickými poznámkami. Tak ako prvý bol pán Pčolinský a hovoril o tom, že dopravná a poriadková polícia sa od seba líši, no, ale ja z tých reálnych rozhovorov, ktoré mám s chlapmi z Policajného zboru, ktorí chodia na trati Poprad – Stará Ľubovňa, prípadne Poprad – Kysak atď., častokrát mi hovoria, že oni ani nie sú železničná polícia, ani dopravná polícia, ale sú posielaní k cestám vyberať pokuty a sú posielaní do vlakov, že jednoducho má v tom pán Kaliňák jednoducho veľký bordel. A to, že máte nejaké zákulisné informácie o tom, kto riadi Policajný zbor, tak to už jednoducho k tomu sa ja vyjadriť neviem. Nemám taký dobrý vzťah s vládnou koalíciou. K pánovi Krajniakovi musím povedať, že s tými Šarišskými Michaľanmi, neviem, či to mám brať ako výsmech, alebo niečo podobné. Každopádne takto úboho klamať, k tomu sa naposledy znížil pán Dostál a ja som si myslel, že pán Krajniak má jednoducho naviac, ale očividne sa mi potvrdzuje to, že som vás veľmi pekne nahneval, keď som povedal, že ste nahlasovali za všeľudové hlasovanie o odvolaní daňového kriminálnika Andreja Kisku z jeho funkcie, pretože ste ho podržali, a jednoducho vás to nahnevalo do takej miery, že ste sa rozhodli klamať ako ten najväčší úbohý klamár, akého tu máme. Neviem, aké dlažobné kocky, neviem, aké kamene. Tisíckrát som to vyvracal a vy to dobre viete, ale úmyselne klamete, ale to sa pre priateľov Izraela jednoducho, to je jednoducho pre nich príznačné. No a pre pani Janíkovú, čo sa týka Dobšinej. Áno, aj tam to poznám. Viem, že tá situácia je tam jednoducho zlá. Ale nemôžete povedať, že sú za to zodpovední ľudia, ktorí na Slovensku žijú. Možno v tom ohľade, že si zvolili strany, ako je napríklad tá vaša, ktorá to dostala do stavu, v akom to je. Zodpovední sú predovšetkým politici. A keď hovorím o bezpečnostnej situácii, pretože ja som hovoril o bezpečnosti, tak pán minister Kaliňák ako minister vnútra, ktorý tam je už pomaly 10 rokov, je reálne zodpovedný za to, aká je bezpečnosť na východnom Slovensku. A určite nehádžeme všetkých do jedného vreca, pretože ja som hovoril iba o tých asociáloch v osadách, proti slušným, usporiadaným Cigánom nemám vôbec nič.
Kazda, Radovan, poslanec NR SR (2020-05-13):
Chcel by som (rečník si odkašľal), prepáčte, chcel by som veľmi oceniť prácu pani verejnej ochrankyne práv na poli ochrany základných práv (rečník si odkašľal), ospravedlňujem sa ešte raz, na poli ochrany základných práv a slobôd fyzických a právnických osôb. Ja tu prácu veľmi oceňujem. Táto podrobná a vecná správa to jednoznačne dokumentuje podľa mňa. Pán poslanec Kotleba, ak vnímate nejaké nezrovnalosti, tak môžte využiť korektné nástroje, celý rok môžte pátrať v registri zmlúv na portáli verejného obstarávania. Máme veľmi veľa dobrých, kvalitných nástrojov, kde to môžme, kde môžte preverovať, a nie prísť sem teraz a začať vykrikovať, že možno existujú nejaké podozrenia. To mi príde naozaj veľmi, veľmi nefér. Tretia vec, pýtali ste sa, že za čo platia 80-tisíc eur mesačne. Tak chcel som vás, by som vás upozorniť na stranu 68, ak mám ešte čas, by som zacitoval: „V roku 2019 pracovala Kancelária verejného ochrancu práv celkovo s 2 825 agendovými písomnosťami a riešila 10 konaní z vlastnej iniciatívy. Z tohto podnetu bolo, agendových písomností bolo 2 102 podnetov, ktoré boli doručené buď osobne“ a tak ďalej, a tak ďalej; 2 825 agendových písomností. Toto sú bežné písomnosti, to sú podnety ľudí, ktorí sú aj vašimi voličmi. Sú to obyčajní ľudia, ktorí sa potrebujú domôcť svojich práv a vnímajú túto, túto, tento inštitút verejného ochrancu práv ako veľmi dôležitý. Takže pokiaľ chcete ísť proti svojim voličom a považujete toto, že toto tých 80-tisíc nestálo, tak nech sa páči, ale neviem, akým spôsobom to uveria bežní ľudia vám a... (Prerušenie vystúpenia časomerom.)
Pčolinský, Peter, podpredseda NR SR (2022-12-07):
Dobre. Ďakujem pekne. Nasledovať bude druhé čítanie o návrhu poslancov Miloša Svrčeka, Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov. Návrh zákona má parlamentnú tlač 1232. Spoločná správa výborov má tlač 1232a. Dávam slovo poslancovi Milošovi Svrčekovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Miloša Svrčeka, Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 1232.)
B. Bugár, podpredseda NR SR: (2004-06-24):
(Hlasovanie.) Prítomných 138 poslancov, za návrh 132, zdržalo sa 6. Návrh sme schválili. Sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči.
Bugár, Béla, podpredseda NR SR (2017-12-08):
Prezentujme sa hlasujme. (Hlasovanie.) Prítomných 131 poslancov, za 75, zdržalo sa 56 poslancov,. Návrh sme schválili. Nech sa páči.
Jurinová, Erika, podpredsedníčka NR SR (2013-11-28):
Ďakujem, pán poslanec. Poprosím pána poslanca Jozefa Kollára, aby predniesol svoj príspevok. Máte slovo.
Galko, Ľubomír, poslanec NR SR (2023-12-13):
Ďakujem pekne. Mám niekoľko poznámok k tomuto vystúpeniu. No je pravda, pán Šimečka, že terajšia vláda podvodníkov a klamárov balamutila ľudí, že treba skúsených ľudí, že sa tu prinesie poriadok, že treba ľudí so skúsenosťami, ale zároveň je pravdou aj to, že sme tu boli niektorí príčetní ľudia, ktorí sme odhadovali, že toto, čo sa deje, sa naozaj aj udeje. Boli sme tu tí, ktorí sme neustále tvrdili, že táto chaska združená okolo podvodníka Petra Pellegriniho že akože novými tvárami typu Saková, Tomáš, Raši či Žiga je nič iné len smerácky podvod na voličoch, že to tu chcú zrovnať po voľbách so zemou, že po voľbách sa jedni aj druhí smeráci spoja, že zaútočia na právny štát a spravodlivosť. My sme hovorili, že budú chcieť zrušiť špeciálnu prokuratúru, že budú chcieť odstaviť poctivých a čestných policajtov, ktorí idú mocným po krku. A tak sa aj stalo. No teraz je mlieko už rozliate a tak musíme bojovať. Musíme bojovať v parlamente, na protestoch, mimochodom tam už naozaj by som odporúčal, že by bolo žiaduce spojiť celú opozíciu. Uvažujte o tom. Tak isto musíme bojovať v Bruseli, v prezidentskom paláci, proste všade. Všetci sa teraz musia spojiť a zapojiť, lebo ináč nebudeme úspešní. Toto je spoločný boj. Tento návrh zákona, ktorý prerokúvame, lex konsolidácia alebo teda lex ožobračovanie, to je len predkrm, to je len taká rozcvička a ten skutočný boj nás čaká až v najbližšie dni. Tak apelujem na to, aby sme ho vybojovali spoločne. Ďakujem. (Potlesk.)
B. Bugár, podpredseda NR SR: (2004-05-13):
Otváram rozpravu o tomto bode programu a pýtam sa, či sa hlási niekto ústne do rozpravy, keďže som nedostal žiadnu písomnú prihlášku. Konštatujem, že nikto. Vyhlasujem rozpravu o tomto bode programu za skončenú a prerušujem rokovanie o tomto vládnom návrhu. Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s prístupom k Protokolu proti pašovaniu migrantov po súši, po mori a letecky, doplňujúcemu Dohovor OSN proti nadnárodnému organizovanému zločinu a k Protokolu o prevencii, potláčaní a trestaní obchodovania s ľuďmi, osobitne so ženami a deťmi, doplňujúcemu Dohovor OSN proti nadnárodnému organizovanému zločinu . Návrh vlády ste dostali ako tlač 544. Spoločnú správu výborov máte v tlači 544a. Návrh odôvodní podpredseda vlády a minister spravodlivosti Slovenskej republiky Daniel Lipšic. Nech sa páči.
Krajčí, Marek, poslanec NR SR (2023-06-20):
Dajte, prosím, hlasovať o prvom pozmeňujúcom návrhu pani poslankyne Petry Krištúfkovej. Ide o preventívne prehliadky.
Majerský, Milan, poslanec NR SR (2023-10-25):
Sľubujem. (Potlesk.)
Bugár, Béla, podpredseda NR SR (2017-02-14):
Vážené panie poslankyne, vážení páni poslanci, prosím, aby ste sa ukľudnili, pristúpime k jednotlivým hlasovaniam a verte mi, je ich okolo 30, takže dávajme si trošku pozor. A ešte pred hlasovaním, samozrejme, chcem na balkóne privítať gymnazistov zo Žiliny. Buďte vítaní v Národnej rade. (Potlesk.) Prosím teraz pani poslankyňu Verešovú, aby ako spoločná spravodajkyňa z výboru pre ľudské práva a národnostné menšiny uvádzala hlasovanie o návrhu uznesenia k mimoriadnej správe verejného ochranu práv (tlač 366). (Hlasovanie o mimoriadnej správe verejného ochrancu práv o skutočnostiach nasvedčujúcich závažnému porušovaniu základných práv a slobôd detí postupom orgánov sociálnoprávnej ochrany detí a sociálnej kurately , tlač 366.)
Sulík, Richard, predseda NR SR (2011-02-09):
Ďakujem. Ďalší rečník v poradí je pán poslanec Mikolaj. Nech sa páči, máte slovo.
Kamenický, Ladislav, poslanec NR SR (2021-05-13):
Ďakujem pekne. Základnou otázkou bolo, tu sa hovorilo, že sa minula miliarda, treba ďalšie miliardy. A to sa nerátalo v rozpočte na rok ´21, že tu budú výdavky s COVID-om? Rátalo, a to hovoril aj pán Viskupič dneska na výbore. A tu sa idú, že tam už boli zarátané v rozpočte tie peniaze a miliarda bola navyše, navyše. A prečo idú ďalších 2,4 mld., ešte tu rozpíšu hlúposti. To je nehoráznosť, čo sa tu deje na Slovensku. Vy idete zdvihnúť dlh niekde do astronomických výšok o ďalších 3 a pol miliardy. Deficit 10, 11 %. Vy ste nám vyčítali vyrovnaný rozpočet? Však sa zobuďte! My sme mali 1-percentný deficit, vy máte 11. Čo tu robíte? Však vy zruinujete celú Slovenskú republiku!
Paška, Pavol, predseda NR SR (2013-02-05):
Do rozpravy pán poslanec Hlina. Nech sa páči.